Bivša zgrada Hane i Barbere na adresi 3400 Bulevar Kahuenga u Studio gradu u Kaliforniji, slikano 2007. godine.
**Hana i Barbera** je bila američka produkcijska kuća za crtane filmove koja je producirala animirani televizijski i bioskopski program četrdeset i pet godina između 1957. i 2001. Hana-Barberu su osnovali 1944. Metro-Goldvin-Majerovi animacioni režiseri Vilijam Hana i Džozef Barbera pod nazivom *H-B Enterprajziz*, koji je korišćen za produkciju televizijskih reklama.

Pošto je MGM zatvorio svoj studio za animacije 1957, H-B Enterprajziz je postao glavni posao Hane i Barbere i kompanija je promenila naziv u *Hana i Barbera produkciju* 1960. Za tri decenije, Hana i Barbera su proizveli mnogo uspešnih crtanih filmova, na primer *Porodica Kremenko*, *Porodica Džetsons*, *Hiki i prijatelji*, *Medvedić Jogi*, *Džoni Kvest*, *Skubi Du* i *Štrumfovi*, svi oni će postati ikone zapadne pop kulture.

Godine 1991, kompaniju je kupio Tarner Brodkasting, u glavnom iz razloga kako bi Tarner mogao da upotrebi njihovu biblioteku koja je sadržala preko 300 crtanih filmova i serija kako bi je iskoristio kao osnovu potrebnu za njegov novi program Kartun Netvork kanal za kablovsku televiziju. Promenjen je naziv u *H-B Produkcijska kompanija* i 1992, u *Hana i Barbera crtani filmovi* 1993, studio je nastavio sa proizvodnjom bez aktivnog delovanja Vilijama Hane ili Džozefa Barbere, oni su obojica otišli u polu-penziju, ali su i dalje ostali vodeća lica studija.

Za vreme kasnih 1990-ih, Tarner je Hana i Barberu isključivo okrenuo produkciji novih materijala za Kartun Netvork. 1996, Tarner Brodkasting je kupio Tajm Vorner. Pošto je Vilijam Hana umro 2001, Hana i Barbera je postao deo Varner Braders animejšona, i studija Kartun netvork nastavljena je produkcija Kartun Netvorkovih crtanih filmova. Džozef Barbera je ostao sa Varner Braders animejšenom kao ceremonijalno lice sve do njegove smrti 2006.

Istorija
--------

### Počeci Hane i Barbere

Vilijam Hana i Džozef Barbera su se prvi put udružili dok su još radili u Metro-Goldvin-Majerovom studiju za animacije 1939. Prvi njihov veći projekat je bio crtani film *Puss Gets the Boot* (1940), koji je poslužio kao osnova za crtani film Tom i Džeri, a ujedno je bio i prva epizoda popularnog crtaća.

Hana, Barbera i MGM-ov režiser Džordž Sidnej su osnovali H-B Enterprajziz 1944. dok su i dalje radili za studio, svoju kompaniju su koristili za snimanje prvih televizijskih reklama. 

Pošto su Hana i Barbera dobili osam Oskara za određene epizode njihovog crtanog filma Tom i Džeri, MGM je zatvorio studio za animacije 1957, zato što je smatrao da je napravljeno dovoljno epizoda za repriziranje. Hana i Barbera su zaposlili većinu svojih radnika iz MGM-a da rade za H-B Enterprajziz, koja će postati prava produkcijska kuća od 1957. Doneta je odluka da kompanija snima crtane filmove za televiziju, a prvi crtani film je bio *The Ruff & Reddy Show*, koji je premijerno prikazan na NBC-u u decembru 1957. Kako bi nastavili proizvodnju Hana i Barbera su se udružili sa kompanijom Skrin Gems.

1959. godine, H-B Enterprajziz je promenio naziv u *Produkciju Hana i Barbera* i postao je vođa u televizijskoj animaciji. Obično su bili kritikovani zbog upotrebe tehnike ograničene animacije, Produkcija Hana i Barbera je obično proizvodila crtane filmove koji su se prikazivali vikendom i sredom u udarnom terminu. Prikazivale su ih sve vodeće televizije u SAD. Studio je takođe i imao nekoliko bioskopskih ostvarenja kao što je crtani film napravljen za Kolumbija Pikčers, *Loopy De Loop*. Snimani su i drugi kratki bioskopski crtaći na osnovu televizijskih animiranih filmova.

Kompanija nikada nije imala sopstvenu zgradu do 1963, kada je otvorena na adresi Bulevar Kahuenga 3.400. u Studijskom gradu, Kalifornija. Partnerstvo između Hane i Barbere i Kolumbije trajalo je do 1967, kada su Hana i Barbera prodali studio Taft Brodkastingu dok su zadržali svoju poziciju u studiju.

Od 1965, Hana i Barbera su pokušali da budu muzička izdavačka kuća za kratko vreme. HBR ploče su distribuirali Kolumbija CBS rekords, sa pevačima kao što su Luis Prima, Pet Amerikanaca, Skatman Kroters, i 13. sprat lift.

Od 1969. do otprilike 1983, Produkcija Hana i Barbera je bio vodeći studio za televizijsku animaciju na svetu, skoro skroz posvećeni produkciji crtanih filmova koji su se puštali sredom ujutru.

### Televizijski crtani filmovi

Hana i Barbera je prvi studio za animacije koji je uspešno producirao crtane filmove posebno za televiziju;do tada, su televizijski crtaći postojali samo kao reprize bioskopskih. Druga dela Hane i Barbere uključuju i bioskopski crtani film, *Loopy De Loop*, za Kolumbija Pikčers od 1959 do 1965; i početna sekvenca ABC-evog/Skrin Gems televizijskog programa *Začarani*. Kasnije, H-B će koristiti likove *Začaranih* kao goste u *Porodici Kremenko*.

Mnoštvo Hana i Barbera crtanih filmova su bili proizvedeni za puštanje u udarnim terminima, nastavili su proizvodnju tih crtaća sve do ranih 1970-ih. To su crtani filmovi: *Haki i prijatelji*, *Medvedić Jogi*, *Brzi Drov Mak rov*, *Top Mačak*, *Džoni Kvest*, *Porodica Džetsons*, *Uvrnute trke,* i posebno *Porodica Kremenko* svi su oni puštani u udarnim terminima i takmičili su se sa najboljim komedijama, dramama i kvizovima. *Porodica Kremenko*je postao šou sa najvišim rejtingom gledanosti. 

Tokom svoje dve decenije uspeha, Hana i Barbera su predstavili mnogo crtanih filmova *Porodica Kremenko*, *Porodica Džetsons*, *Haki i prijatelji*, *Medvedić Jogi*, *Džoni Kvest*, i *Skubi Du*, svi oni će postati ikone američke pop kulture.

Tokom 1970-ih praktično, većina američke televizijske animacije su producirali Hana i Barbera, jedini rivali su dolazili od Filmejšena i DePati-Freleng Enterprajzesa, plus određeni animirani specijali koji su se puštali u udarnom terminu od Rankin Basa, Čak Džounsa, i Bila Melendeza.

### Kontroverznost kvaliteta

Hana i Barbera su bili optuženi za doprinos smanjenju kvaliteta animacije i crtanih filmova od 1960-te do 1980-te. Neki ljudi veruju da su njihovi crtani filmovi „uništili humor". To je zato što su oni prvi studio koji se bavio televizijskom animacijom, tako da su imali ograničen budžet. U MGM su trošili do $50,000 za jedan kratak crtani film, dok su oni trošili $3,000 za crtani film iste dužine. Na primer, jedan 22-minutna (30 minuta sa reklamama) epizoda *Džouzija i Cica Maca* iz 1970 imala je isti budžet --$45,000-- kao jedan 8-minutni *Tom i Džeri* iz -1940-te. Takva budžetska ograničenja zahtevala su promene produkcijskih vrednosti. U priči koju je objavio Saturdej Ivning Poust, Kritičari tvrde da Hana i Barbera su uzimali više posla nego što su mogli da urade, to je jedino televizijska publika mogla da trpi. Jedan direktor u Volt Dizniju je jednom rekao, *„Mi ne računamo njih uopšte kao rivale."* To je možda bilo istina, ali kasnih 1950-ih i ranim 1960-ih, Hana i Barbera je bio jedini studio u Holivudu koji je aktivno zapošljavao, u to vreme oni su pokupili dosta Diznijevih animatora.

Hana i Barbera su predstavili ograničenu animaciju, koja je bila popularizovana u bioskopima zahvaljujući UPI, na televizijskim crtanim serijama kao što je *Rafov i Redijev šou*  kao način koji će smanjiti troškove. Ovo je dovelo do smanjenja kvaliteta animacije. Studio je našao rešenje za te kritike, da pravi filmove i tako pravi bolje verzije njihovih crtaća, to su na primer: (*Nej tamo, to je Medvedić Jogi!* iz 1964, *Čovek zvani Kremenko* iz 1966, i *Džetsons: Film* iz 1990) i adaptacije drugih materijala: (*Šarlotina mreža* iz 1973. i *Hajdina Pesma* iz 1982).

Polje animacije je stiglo do dna oko sredine 1970-ih, čak je i publici crtanih filmova sredom dosadilo. Snažno fokusiranje na jake dijaloge i pametne scenarije je manje ili više nestalo do 1973, Zato što se studio promenio priča je bila na zadnjem mestu, a animacija na prvom. U to vreme Hana i Barbera crtani filmovi su veoma loše prolazili osim nekoliko primera: (*Porodica Kremenko*, *Skubi Du*, *Super Prijatelji*), ali oni su se samo reprizirali.

### Spor uspon i pad

Stanje oblasti animacije se promenilo 1980-ih, zahvaljujući takmičarima nastale su serije koje su bile bazirane na popularnim igračkama tj. akcionim figurama, uključujući i Filmejšenov *Hi-men i Gospodari svemira* i Rankin Basove *Munjevite mačke*. Hana i Barbera studio je zaostao za konkurencijom, kako je novi talas animatora nadolazio i oprobavao se na tržištu 1980-ih i 1990-ih. 

Tokom 1980-ih, Hana i Barbera su predstavili crtaće napravljene na osnovu poznatih proizvoda *Štrumfovi*, *Snorkijevci*, *Pak-Man*, *Despoti hazarda*, *Priče majci*, *Srećni dani*, *Lavern i Širli*, *Mork i Mindi*, i *Izazov GoBotsa*, takođe su proizveli i nekoliko ABC *Nedeljnih specijala*. Nekoliko njihovih crtanih filmova je proizvedeno u Australijskom studiju (napravljeno je partnerstvo sa Australijskom kompanijom Sautern star enterteiment), uključujući *Drak Pak*, *Vajldfajr*, *Berenstainovi Medvedi*, *Tin Vuk*, i skoro svi *CBS Storybreak-ovi*. Početkom 1980-ih i nastavivši posle kupovine Turnera, takođe su tadili na nekim manje poznatim projektima, kao što je serija *Najbolje avanture: Priče iz Biblije*.

H-B se takođe ujedinio sa Rabi-Spirs produkcijom, koju su osnovali 1977. bivši H-B radnici Džo Rubi i Ken Spirs. Taft Brodkasting je kupio Rubi-Spirs od Filmvejsa 1981, Rubi-Spirs se često udruživao da radi zajedno sa Hanom i Barberom.

Hana i Barbera su često pravili crtane filmove u kojima su glavni likovi mali 1980-ih, kao što su: *Pink Panter i Sinovi*, *Dete Kremenko*, *Popaj i sinovi*, i *Pas pod imenom Skubi Du*. iz 1985, Hana i Barbera su pustili *Neverovatni svet Hane i Barbere*, novi program koji je predstavio nove verzije starih likova kao što su: *Medvedić Jogi*, *Džoni Kvest*, *Snorkovi*, i *Riči Rič*, zajedno sa novim crtanim filmovima kao što su: *Galtar i zlatni Lenc*, *Pa Pa Medvedići*, *Fantastični Maks*, i *Noćna Patrola.*. Sledeće godine H-B su proizveli: *Jogijevo veliko bekstvo*, prvi crtani u *Hana i Barbera superzvezdama 10*, serija o 10 originalnih telefilm-ova napravljena na osnovu njihovih popularnih likova, uključujući i popularne specijale kao što je *Džetsonsi upoznaju Kremenkove*.

Zbog ovoga, Hana i Barbera i Rubi i Spirs su bili razlozi finansiskih problema Taft Brodkastinga, koji je baš tad kupila Američka Finansiska Korporacija 1987. i promenila mu ime u *Veliki Američki Brodkasting* sledeće godine. H-B je odlučila da promeni svoj način rada i da pravi crtane filmove u studijima u Tajvanu, na Filipinima, i Japanu. Hanu i Barberu su usporavali zahtevi televizijskih stanica, uglavnom ABC, koji su insistirali na repriziranju *Skubi Du*a više puta, uključujući i crtaće Kapetan Pećinac i *Džozi i Cica mace*; to je uništavalo kreativnost, što je dovelo do toga da su mnogi scenaristi i animatori napustili studio u 1989. Odgovorili su na poziv od Varner braće koji su planirali da ožive svoj studio za animacije, odmah su napravili crtane filmove: *Tini Tun Avanture* i *Anamanijaci*.

Tarnerova obnova
----------------

1990-te, zbog finansijske situacije, Hana i Barbera i Rubi i Spirs su stavljeni na prodaju. 1991, većinu biblioteke Hane i Barbere i Rubi i Spirsa je kupio Tarner Brodkasting.

Turnerov predsednik zabave Skot Saša je izabrao čudan izbor da vodi studio u propadanju. Fred Seibert je direktor za brendiranje koji je napravio marketing i izbrendirao MTV i Nikolodeon i izmislio je program "Nik-noću", ali nikada nije radio u produkciji crtanih filmova. On je odmah popunio prazninu koja je nastala zbog nedostatka animatora, scenarista i producenata, zaposlio je ljude kao: Pat Ventura, Donovan Kuk, Kreg Mekreken, Gendi Tartakovski, Set Mekfarlan, David Feis, Van Partibl, i Buč Hartman i novog vođu u produkciji Baza Potamkina. 1992, studio je promenio ime u *H-B Produkcijska kompanija*, a zatim ponovo promena naziva u *Hana i Barbera crtaći.* sledeće godine.

Ranih 1990-ih, Hana i Barbera su napravili crtaće kao: *Tom i Džeri deca*, *Drupi: Gospodar detektiva*), *Nove avanture kapetana Planete* i *Jo Jogi*. Takođe su napravili crtaće koji su bili drugačiji od njihovih prethodnih izdanja, uključujući crtaće *Budi se, skači i kotrljaj*, *Dva glupa psa*, *SVOT mačke* i *Pirati mračnih voda*. Sredinom 1990-ih, Hana i Barbera i Kartun Netvork (koji je predstavio dosta njihovih crtaća novijoj publici) je pustio Seibertovu inovaciju, povratak u budućnost koncept kratkih crtaća Kakav-Crtać šou, koji je predstavio nove likove i na neki način promenio Hanu i Barberu zauvek. Prvi crtani film koji je nastao iz Kakav-crtać šoua je Gendi Tartakovskova *Deksterova laboratorija*. Drugi programi su ih sledili, uključujući i *Džoni Bravo*, *Krava i Pile* i *Super devojčice*, to su bile zadnje serije koje su koristile H-B logo: "Zvezda Padalica" (koji je prvo korišćen 1979). H-B su takođe napravili nekoliko filmova sa Skubi Duom (Vorner Braće) isto tako i novu seriju, *Prave avanture Džonija Kvesta*.

Posle ujedinjenja Tarner Brodkastinga i Tajm Varnera 1996, Vlasnici su morali da dele studije u svom vlasništvu. Iako su bili pod istim vlasništvom, Hana i Barbera i Vorner braders. Animacija su radili odvojeno do 1998. Te godine Hana i Barbera zgrada je zatvorena i preseljena na plac Vorner Braders Animacije Šerman Oks, Los Anđeles, Kalifornija.

### Kartun Netvork Studio

Kartun Netvork Studio je produkcijska kompanija osnovana 21. oktobra 1994. godine. Oko 1998, ime Hana i Barbera je počelo da nestaje sa crtanih filmova i počelo se zamenjivati sa imenom Kartun Netvork Studio. To je bilo zgodno crtaćima koji su se proizvodili izvan Hane i Barbere, ali je Kartun Netvork imao pomoć u produkciji, na primer a. k. a crtaći *Ed, Ed i Edi*, Kino Film' *Majk, Lu i Og*, i Kurios Pikčers' *Ovca u velikom gradu*, kao i crtaći koje je studio nastavljao da proizvodi: *Grimove avanture Bilija i Mendi* i *Samuraj Džek* i drugi Kartun Netvorkovi originalni crtaći. Ovo je zbog činjenice da je brend Kartun Netvork studio napravljen samo kako bi se napravila prva sezona Deksterove laboratorije (ironično, naziv brenda će se vratiti crtanom filmu kada se budu napravile nove epizode 2001).

Kada je Vilijam Hana umro 22. marta, 2001, jedno doba je završeno. Zadnja zvanična Hana i Barbera produkcija je bila *Skubi Du i Sajber trka*, koj je distribuirala film i prenela zvaničnu produkciju Vorner Braders. Televizijskoj animaciji. Posle 2001. Animaciju i druge Kartun Netvorkove projekte je radio Kartun Netvork studio. Džozef Barbera je nastavio da radi za Vorner braders animaciju na projektima vezanim za Hanu i Barberu i Tom i Džeri sve do njegove smrti 18. decembra, 2006.

Hana i Barbera ime se i dalje spominje na produkcijama starih H-B klasika kao što su Porodica Kremenko, Skubi Du i drugi, studio koji ih producira je Vorner braders. Animacija (ponekad se i Kartun Netvork pozabavio produkcijom tih crtaća); 
Većina crtanih filmova koje je pravila Hana i Barbera produkcija za Kartun Netvork sada je u vlasništvu kanala.

Lista značajnijih Hana i Barbera produkcija
-------------------------------------------

### 1950-te

* *Rafov i Redijev Šou* (1957, NBC)
* *Haki i prijatelji* (1958,)
* *Piksi i Diksi i Gospodin Džinks* (1958)
* *Brzi Drov Mek rov* (1959,)
* *Snuper i Bleber* (1959)
* *Augi Dogi i Dogi Dedi* (1959)
* *Loopy De Loop* (1959-1965, bioskopski kratak crtani film)

### 1960-te

* *Porodica Kremenko* (1960, ABC)
* *Top Mačak* (1961)
* *Medvedić Jogi* (1961,)
* *Lale Gator* (1962,)
* *Porodica Džetsons* (1962, ABC)
* *Magila Gorila* (1964,)
* *Pankin' Maca & Mašmiš* (1964)
* *Rikošet Zeka & Drop a Long* (1964)
* *Džoni Kvest* (1964, ABC)
* *Hej tamo, to je medvedić Jogi!* (1964, bioskopski dugometražni crtani film )
* *Atomski Mrav*
* *Tajna Veverica* (1965, ABC)
* *Skvidli Didli*
* *Petar Potamus i njegov magični leteći balon* (1966,)
* *Povetarko i Kijavko* (1966)
* *Jipi, Japi i Jahuuji* (1966)
* *Svemirski Duh i Dino dečak* (1966, CBS)
* *Čovek zvani kremenko* (1966, bioskopski dugometražni crtani film)
* *Čovek Ptica i Trio Galaksija* (1967, NBC)
* *Herkuloid* (1967, CBS)
* *Šazan* (1967, CBS)
* *Banana split sat avanture* (1968, NBC)
* *Uvrnute Trke* (1968, CBS)
* *Skubi Du* (1969, CBS)

### 1970-te

* *Džozi i Cica Mace* (1970, CBS)
* *Harlem Globetroter* (1970)
* *U pomoć!... to je Her Ber Banč!* (1971, CBS)
* *Neverovatni Čan i Čan Klan* (1972, CBS)
* *Sealab 2020* (1972, NBC)
* *Džini* (1973, CBS)
* *Super Prijatelji* (1973), ABC)
* *Šarlotina mreža* (1973, bioskopski dugometražni crtani film )
* *Brzi Bagi (1973)*
* *Porodica Adams* (1973, NBC)
* *Hongkong Fuji* (1974, ABC)
* *Novi Tom i Džeri/Grejp Ejp šou* (1975, CBS)
* *Skubi Du/Dajnomat sat* (1976, ABC)
* *Džaberdžav* (1976, ABC)
* *Skubijeva Sve zvezdana Smehijada* (1977, ABC)
* *Novi Popaj* (1978, CBS)
* *Fred i Barni upoznaju stvar* (1979, NBC )

### 1980-te

* *Riči Rič/Skubi i Skrepi Du šou* (1980, ABC)
* *Štrumfovi* (1981, NBC)
* *Pak-man/Mali Nevaljalci/Riči Rič šou* (1982, ABC)
* *Priče Majci* (1982, NBC)
* *Pak-Man (TV serija)* (1983, ABC)
* *Snorkijevci* (1984, NBC)
* *Izazov GoBotsa* (1984,)
* *Paund Psi* (1986, ABC)
* *Kompletno Mentalne neadvanture Eda Grimlija* (1988, NBC)

### 1990-te

* *Džetsonsi: Film* (1990, bioskopski dugometražni crtani film)
* *Tom i Džeri deca* (1990, ko produkcija sa Turner Entertejmentom, FOKS)
* *Porodica Adams* (druga animirana verzija) (1992, ABC)
* *2 Glupa psa* (1993, TBS)
* *SVOT Mačke* (1993, TBS)
* *Nove avanture Kapetana Planete* (1993, TBS)
* *Kakav-crtać šou* (1994, Kartun Netvork)
* *Prave Avanture Džonija Kvesta* (1996, Kartun Netvork/TBS /TNT]])
* *Deksterova Laboratorija* (1996, Kartun Netvork)
* *Džoni Bravo* (1997, Kartun Netvork)
* *Krava i Pile* (1997, Kartun Netvork)
* *Super Devojčice* (1998, Kartun Netvork)

Hana i Barbera zvučni efekti
----------------------------

Osim njihovih crtanih filmova i likova, Hana i Barbera su takođe bili poznati po svojoj opširnoj biblioteci zvučnih efekata. Osim običnih zvučnih efekata iz crtanih filmova (kao što su zvečke, flaute i drugi instrumenti), oni su takođe imali i poznate zvukove korišćene za transportovanje, kućne predmete, elemente i drugo. 

Kada su Hana i Barbera osnovali svoj studio 1957, napravili su dosta zvučnih efekata, a imali su ograničene izbore. Takođe su uzeli zvukove iz tada zatvorenog MGM-ovog studija za animacije. Do 1958, počeli su da šire i da dodaju više zvukova u svoju biblioteku. Pored toga su pravili dosta svojih zvukova, takođe su sakupili dosta zvukova iz drugih filmskih i studija za animacije, kao što je Univerzal Pikčers, Vorner braders. Animacija, pa čak i Volt Dizni Produkcija.

Vidi još
--------

* *Tom i Džeri*
* *Kartun Netvork*
* *Poručnik Draguljče*

Spoljašnje veze
---------------

***Hanna-Barbera*** na Wikimedijinoj ostavi

* Warner Bros' Hanna-Barbera site
* Cartoon Network's Hanna-Barbera Studio tour
* Toonopedia: Hanna-Barbera Studio
* Encyclopaedia Britannica, William Hanna and Joseph Barbera
* Big Cartoon DataBase: Hanna-Barbera Studios
* HB Shows.com - The Hanna-Barbera Super Center Arhivirano 2015-11-13 na Wayback Machine-u
* Hana i Barbera planeta, sajt posvećen Hani i Barberi